**Mikael Aaltonen** (s. 12. tammikuuta 1991 Turku) on suomalainen jääkiekkopuolustaja. Pelipaikkaansa nähden varsin pienikokoisen Aaltosen vahvuuksiin kuuluu maalinedustapelaaminen, asenne ja uhrautuvaisuus. Turun Palloseurasta Aaltonen siirtyi TUTO Hockey:n organisaatioon ja päätti ammattilaisuransa Vaasan Sportin paidassa. Voitti urallaan U-18 MM-Pronssia USA:ssa.

Ura
---

### Seuraura

Aaltonen on Turun Palloseuran kasvatti. Hän voitti joukkueessa B-nuorten SM-hopeaa vuonna 2007 ja A-nuorten SM-hopeaa vuonna 2009. Aaltonen oli jälkimmäisenä mainitulla kaudella 2008–2009 tehoilla 5+9=14 TPS:n A-nuorten tehokkain puolustaja Veli-Matti Vittasmäen ja Markus Palmrothin kanssa. Hän sijoittui koko A-nuorten SM-liigan jäähypörssissä kahdeksanneksi 84 minuutillaan.

Kaudeksi 2009–2010 Aaltonen nostettiin TPS:n SM-liigarinkiin. Hän teki SM-liigadebyyttinsä 14. marraskuuta 2009 vieraissa Helsingin IFK:ta vastaan, jolloin Aaltonen tuurasi loukkaantunutta Jens Skålbergiä. Hänet merkittiin kokoonpanossa TPS:n ykköspakkipariin Aki-Petteri Bergin vierelle ja hän sai ottelussa jääaikaa 13.35 minuuttia. Liigauransa avausmaalin ja toistaiseksi ainoan tehopisteensä Aaltonen teki neljännessä ottelussaan 21. marraskuuta 2009 vieraissa Saimaan Palloa vastaan. Yhteensä hän pelasi kauden aikana SM-liigassa kymmenen runkosarjaottelua. Miesten pelit tulivat tutuksi myös Mestiksestä, jossa Aaltonen pelasi TuTossa ja alle 20-vuotiaiden maajoukkueessa yhteensä 14 runkosarjaottelua tehden kaksi syöttöpistettä.

Kauden 2010–2011 Aaltonen pelasi suurimmaksi osaksi Mestiksessä ja A-nuorissa. Hän aloitti kauden TPS:ssä, jossa Aaltonen pelasi kauden ainoat kaksi SM-liigaotteluaan, jonka jälkeen joukkue lainasi hänet lokakuun 2010 lopulla KooKoohon. Aaltonen pelasi siellä kaksi ottelua ja syyskaudella myös alle 20-vuotiaiden maajoukkue tuli tutuksi kuuden Mestis-ottelun verran. Joulukuussa hänet lainattiin loppukaudeksi TuToon.

Heinäkuussa 2011 Aaltonen teki vuoden mittaisen jatkosopimuksen TuTon kanssa. Maaliskuussa 2012 hän jatkoi sopimustaan taas vuodella. Aaltonen nousi kaudella 2012–2013 TuTon varakapteeniksi ja otti urallaan askeleen eteenpäin. Hän oli tehoilla 8+13=21 TuTon tehokkain puolustaja ja sijoittui puolustajien pistepörssissä yhdeksänneksi. Aaltonen voitti kauden päätteeksi Mestis-pronssia.

Kaudella 2013–2014 Aaltonen jatkaa Mestis-uraansa vuoden mittaisella sopimuksella Vaasan Sportissa.

### Maajoukkueura

Aaltonen pelasi alle 18-vuotiaiden MM-kilpailuissa vuonna 2009 ja voitti pronssia. Hän oli tehoilla 3+3=6 Suomen tehokkain puolustaja. Aaltonen jakoi koko turnauksen puolustajien maalipörssin voiton Ruotsin Tim Erixonin ja Yhdysvaltain William Wrennin kanssa. Hän jakoi myös 37 minuutillaan turnauksen jäähypörssin voiton Ruotsin Patrick Cehlinin kanssa. Aaltonen toimi aiemmin kaudella 2008–2009 Suomen alle 18-vuotiaiden maajoukkueen kapteenina.

Aaltonen pelasi myös World U-17 Hockey Challengessa vuonna 2008, jolloin hän oli tehoilla 1+4=5 Suomen tehokkain puolustaja Sami Vatasen kanssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Suomi U20 | Mestis | 7 | 0 | 1 | 1 | 12 | – | – | – | – | – |
|  | TuTo | Mestis | 7 | 0 | 1 | 1 | 4 | – | – | – | – | – |
|  | TPS | SM-liiga | 10 | 1 | 0 | 1 | 6 | – | – | – | – | – |
| 2010–2011 | Suomi U20 | Mestis | 6 | 0 | 1 | 1 | 2 | – | – | – | – | – |
|  | KooKoo | Mestis | 2 | 0 | 0 | 0 | 0 | – | – | – | – | – |
|  | TuTo | Mestis | 14 | 0 | 0 | 0 | 4 | – | – | – | – | – |
|  | TPS | SM-liiga | 2 | 0 | 0 | 0 | 10 | – | – | – | – | – |
| 2011–2012 | TuTo | Mestis | 38 | 0 | 6 | 6 | 58 | 4 | 0 | 0 | 0 | 4 |
| 2012–2013 | TuTo | Mestis | 46 | 8 | 13 | 21 | 77 | 11 | 0 | 4 | 4 | 26 |
| 2 kautta | yhteensä | SM-liiga | 12 | 1 | 0 | 1 | 16 | – | – | – | – | – |
| 4 kautta | yhteensä | Mestis | 120 | 8 | 22 | 30 | 157 | 15 | 0 | 0 | 0 | 30 |

Lähteet
-------

* Mikael Aaltonen The Internet Hockey Databasessa (englanniksi)
* Mikael Aaltonen *Elite Prospects*. Everysport Media Group AB.  (englanniksi)

### Viitteet

1. ↑  TUTO tekee hyvää: Mikael Aaltonen  11.10.2012. Tuto Hockey. Viitattu 21.3.2013.
2. ↑  Mikael Aaltonen – Sport – MESTIS – Jatkoaika.com – Kaikki jääkiekosta
3. 1 2 3 4  EliteProspects
4. ↑  Mikael Aaltonen debytoi SM-liigassa lauantaina HIFK:ta vastaan  13.11.2009. TPS. Viitattu 1.9.2011.
5. ↑  Ennakkoraportti – SM-liiga  14.11.2009. SM-liiga.  Arkistoitu 26.8.2010. Viitattu 1.9.2011.
6. ↑  Tilastot – Liiga  14.11.2009. Liiga. Viitattu 1.9.2011.
7. ↑  Tilastot – Liiga  21.11.2009. Liiga. Viitattu 1.9.2011.
8. ↑  Lisää TPS-apuja Kouvolaan  28.10.2010. Jatkoaika.com. Viitattu 1.9.2011.
9. ↑  Aaltonen, Taavitsainen ja Kluuskeri lainalle TuToon  15.12.2010. Jatkoaika.com. Viitattu 1.9.2011.
10. ↑  TuTo esitteli 12 uutta pelaajaa  25.7.2011. Jatkoaika.com. Viitattu 1.9.2011.
11. ↑  TUTO julkisti joukkueensa rungon  26.3.2012. Jatkoaika.com. Viitattu 24.7.2012.
12. ↑  Kanerva, Mika; Sundell, Milla: TUTO Hockeyn pelaaja-arviot kaudella 2012–13: Nälkä kasvoi syödessä  21.3.2013. Jatkoaika.com. Viitattu 21.3.2013.
13. ↑  Sportille kovan luokan vahvistuksia  24.4.2013. Jatkoaika.com. Viitattu 27.12.2013.